                             Яр Чаллы шәһәре Мулланур Вахитов исемендәге

         2 нче гимназиянең югары категорияле 

башлангыч сыйныф укытучысы 

     Нафикова Ландыш Хопбулла кызы

Сингапур методы структураларына корылган ачык дәрес планы.

Ь  хәрефе (тартыкларны аерып уку өчен)
Предмет: татар теле                 Сыйныф: 2
      Дәреснең максаты: нечкә иҗек ахырындагы ь хәрефе, я,ю,е хәрефләре алдыннан килгәндә, тартыкларны аерып укуны аңлату һәм дөрес һәм матур язу күнекмәләрен ныгыту,
-укучыларның фикерләү һәм ярдәмләшү сәләтен үстерү;

-туган як табигате белән горурлану хисе һәм аңа сакчыл караш тәрбияләү. 
Җиһазлау: компьютер, экран, проектор.

Дәрес барышы:

Укучылар төркемнәрдә эшлиләр. Традицион булмаган утыру (йөзгә-йөз, җилкәгә-җилкә куеп, бер өстәлдә 4 укучы утыра).
I. Оештыру өлеше.
ТИМ ЧИР.

    -Хәерле көн, укучылар! (Укучыларның бер-берсе (йөзгә-йөз һәм ян күрше) белән исәнләшү этабы: «Бир бишне-ун булсын, эшебез уң булсын»

-Сыйныф, игътибар! (Кулларны барыбыз да өскә күтәреп тынып калабыз: «хай» сүзе урынына куллану).

II.Актуальләштерү.(МЭНЭДН-МЭТ куллану)
    1.Өй эшен тикшерү.
     Иҗади эш: көзге табигать рәсемен ясау һәм аның турында сөйләү.
     Башта группада үзара тикшерәләр, аннары иң яхшы эшләрне төркемнәрдән тәкъдим итәләр.
   2. 1 слайд.  Җәйге ям.ле иртәдә

                        Көн уянган сәгат.тә

                        Күңелле, дуслар белән

                        Ял итү  табигат.тә
.

   -Бу шигырьдә нинди хәрефләр төшеп калган?
РЕЛЛИ РОБИН(ян күршесе белән сөйләшә).
   -Нечкәлек билгесе бу сүзләрдә ни өчен куелган?

ТИМБИЛДИНГ(төркемнәрдә эшләү - 4 укучы).
СИГНЛ РАУНД РОБИН(төркемнәрдә түгәрәк буенча бер-берсенә әйтеп чыгалар, 1нче номерлы  укучы дөрес дип тапкан җөмләне әйтә).
2.Матур язу.

Ь билгесе
3.Сорауларга җавап бирү.
-Бу хәреф турында нәрсәләр әйтә аласыз?

4. Ямьле сүзенә фонетик анализ ясау. Шул сүз белән җөмлә төзү.

III.Уку мәсьәләсен кую.
 2 слайд.   Аера да, нечкәртә дә-

                  Шундый билге

                  Нечкәлек,

                  Кирәк сүздә язмый калсаң,

                  Бозылачак эчтәлек.

                                          Җ.Дәрзаман

-Шигырьгә нинди исем куяр идегез? (ь билгесе, тартыкны аеру билгесе).

-Димәк,  бүгенге дәрестә сүз нәрсә турында барачак?
- ь билгесе,  тартыкны аеру билгесе турында.

IV.Уку мәсьәләсен өлешләп чишү.
  1. 3 слайд.
яшь                                      дөнья                         фильм                       

кәгазь                                   дәрья                         руль

ямьле                                   көньяк                       асфальт
2.  ь хәрефе кергән сүзләрне кычкырып уку. 
МИКС ПЭА ШЭА музыка көенә таралышалар һәм үзләренә пар табалар, пар таба алмасалар кулларын өскә күтәреп пар эзлиләр. Музыка туктагач сорау бирелә .

       -Ни өчен бу сүзләрне өч төркемгә  бүлеп язылган?
       -Ә хәзер шул төркемдәге сүзләрне дәвам итегез. Укучылар
   җавап эзлиләр,   үз фикерләрен җиткерәләр. Бер-берсенә елмаялар, рәхмәт әйтәләр.
РЕЛЛИ РОБИН(кыска җаваплар).

ТАЙМНД-ПЭА-ШЭА (тулы җаваплар).

4 слайд. Ь эшләре:

-иҗекне нечкәртә,

-тартыкларны аерып уку өчен, е, ю, я хәрефләре  алдыннан,

-рус теленнән кергән сүзләрдә тартыкны нечкәртә.
ТАЙМД  РАУНД  РОБИН (Һәрбер укучы үзенең төркемендә 30с. эчендә түгәрәк буенча кабатлый).
3. Күнекмәләрне ныгыту.

    Модельтөзү.
                                                                Ь 

иҗекне нечкәртә                     е, ю, я алдыннан тартыкларны                 рус  теленнән кергән

                                                   аера                                                            сүзләрдә тартыкны

                                                                                                                        нечкәртә.

2.ТИК-ТЕК-ТОУ (Крестики-нолики)

-  Дөнья, дәрья, көньяк  сүзләрен кертеп җөмләләр төзегез. Уңышлы җөмләләрне дәфтәргә язу.
3. 86 нчы күнегү.(Парларда киңәшләшеп эшләү.)
-Биремне укыгыз.

-Иҗекләргә бүлегез.

-Бу сүзләр ничек әйтелә?

-Нечкәлек билгесе бу сүзләрдә ни өчен куелган?

-Сүзләрне юлдан-юлга ничек күчерергә була?

V.Йомгаклау.
1.-Нәрсә белергә теләгән идек?
   -Нәрсәләр белдек?

  - Үзегез өчен нинди яңа белемнәр алдыгыз?

2. Өй эше бирү: 87 нче күнегү.
1)  Нокталар урынына ь хәрефен куеп язарга.

2)  Ни өчен куелганын аңлатырга.
3)  Иҗади эш. ь хәрефе кергән сүзләр белән сынамышлар уйларга.
-Дәрес өчен рәхмәт. Безгә дәрестә бик рәхәт булды.

.

